钦定古今图书集成/历象汇编/庶征典/第021卷 > 宋
## 钦定古今图书集成/历象汇编/庶征典/第021卷 > 宋

### 少帝景平二年正月癸巳朔日有蚀之

按：《宋书少帝本纪》云云。〈按志作二月〉

### 文帝元嘉四年六月癸卯朔日有蚀之

按：《本纪》云云。

六年五月壬辰朔，日有蚀之。十一月己丑朔，又日有
蚀之。

按《本纪》云云，　按《志》不尽。如钩蚀时星见晡方没，河
北地暗。

十二年正月乙未朔，日有蚀之。

按《本纪》不载，　《按志》云云。

十七年四月戊午朔，日有蚀之。

按《本纪》云云。　按志同。

十九年七月甲戌晦，日有蚀之。

按《本纪》云云。　按志同。

二十三年六月癸未朔，日有蚀之。

按《本纪》云云。　按志同。

二十九年十一月，日始出如血。

按《本纪》不载。　按《志》，“十一月己卯朔，日始出，色赤如
血，外生牙块，礨不圆。”明年二月，宫车晏驾。

三十年，孝武即位，七月辛丑朔，日有蚀之，既。

按《孝武本纪》：七月辛丑朔，日有蚀之，既。甲寅，诏曰：“世
道未夷，惟忧在国。夫使群善毕举，固非一才所议，况
以寡德，属衰薄之期，夙宵寅想，永怀待旦。王公卿士，
凡有嘉谋善政，可以维风训俗，咸达乃诚，无或依隐。”

### 孝武帝孝建元年七月丙申朔日有蚀之既

按《本纪》云云，　按《志》。“列宿粲然。”

### 大明五年九月甲寅朔日有蚀之

按《本纪》云云。　按志同。

七年十一月，日赤如血。

按《本纪》不载。　按志，“日始出四五丈，色赤如血，未没
四五丈亦如之。”至于八年春，凡三谓日死。闰五月帝
崩。

### 明帝泰始四年八月丙子朔日有蚀之十月癸酉朔又日有蚀之

按《本纪》八月不载。　《按志》云云。

五年十月丁卯朔，日有蚀之。

按《本纪》云云。　按志同。

### 后废帝元徽元年十二月癸卯朔日有蚀之

按《本纪》云云　按志同三年三月乙亥。日未没数丈。日色紫赤无光。

四年正月己酉，白虹贯日。

五年三月庚寅，日晕五重。又重生二直，一抱一背。
按以上《本纪》俱不载，　按《志》云云。

### 顺帝昇明二年九月乙巳朔日有蚀之

三年三月癸卯朔，日有蚀之。

按《本纪》云云。　按志同。